...સિંહ કહે છે, "મારા પિતા ભાજપ તરફથી બનાસકાંઠાની જિલ્લા પંચાયતના સભ્ય રહી ચુક્યા છે. હાલ મારાં માતા જિલ્લા પંચાયતનાં સભ્ય છે. હું પોતે બનાસકાંઠા જિલ્લાનો યુવા ભાજપનો મંત્રી હતો. પરંતુ જ્યારે મારા પિતાને કોરોના થયો અને મેં જાતે જ્યારે સરકારી તંત્રના અણઘડ વહીવટ, ભ્રષ્ટાચાર અને ઇલાજના અભાવથી લોકોને કણસી-કણસીને મરતાં જોયા ત્યારે મારું મન સત્તાધારી પક્ષ ભાજપ અને તેની નેતાગીરીમાંથી બિલકુલ ઊઠી ગયું."

"મારા મનમાં વિચાર આવ્યો કે જો મારા જેવી પહોંચ ધરાવતી વ્યક્તિને ચાર-પાંચ કલાક સુધી પોતાના સ્વજનને બચાવવા ... બાકીનો લેખ લખો:
-રસ્તા પાથરી દેવાય છે. તો અત્યારે જ્યારે લોકોને મુશ્કેલી છે, તેઓ પીડામાં છે ત્યારે કેમ આટલી જ ઝડપથી હૉસ્પિટલો નથી ઊભી કરી દેવાતી? કેમ પથારીઓની વ્યવસ્થામાં આવી ઝડપ નથી દેખાતી? કેમ ઉપયોગી દવાઓ, ઇન્જેક્શનો અને ઓક્સિજન માટે સામાન્ય લોકોને ભટકવું પડી રહ્યું છે? શું આ પક્ષપાત નથી?

'ભાજપને માત્ર ચૂંટણી અને પોતાની જીતની પડી છે, લોકોની નહીં'

ભારતમાં ઓક્સિજનની અછતની સાથોસાથ સારવારના અભાવથી પણ થયાં ઘણાં મૃત્યુ

અર્જુનસિંહ ભાજપ માત્ર ચૂંટણીલક્ષી રાજકારણ કરતો હોવાનો આરોપ મૂકતાં કહે છે કે, "વડા પ્રધાને અને અમિત શાહે બંગાળ અને સમગ્ર દેશમાં ચૂંટણીમાં જીત મેળવવા માટે જેટલી મહેનત કરી, જો તેટલી જ મહેનત કોરોનાની રોકથામમાં કરી હોત, તો આજે હજારોના સ્વજનો જીવિત હોત. માત્ર સામાન્ય દવા કે ઓક્સિજનની અછતથી તો તેમનું મૃત્યુ ન જ નીપજ્યું હોત."

તેઓ કહે છે કે ચૂંટણીઓ તો વારંવાર આવશે જેમના સ્વજનો ગયા તે ક્યારેય પાછા નથી ફરવાના સરકારે આ વાત ધ્યાને લેવાની જરૂર હતી.  

તેઓ કોરોના મહામારીમાં ભાજપ સરકાર સદંતર નિષ્ફળ નીવડી હોવાની વાત પર ભાર મૂકતાં કહે છે કે, "અત્યાર સુધી મેં અનુભવેલી પરિસ્થિતિ પરથી મને સમજાયું છે કે આ મહામારીમાં લોકોના મોત કોઈ વાઇરસના કારણે નહીં પરંતુ ભાજપ અને મોદી સરકારના અણઘડ વહીવટના કારણે થઈ રહ્યાં છે."

અર્જુનસિંહ જણાવે છે કે પહેલાં જ્યારે લોકો ભાજપના નેતાઓની સભાઓમાં કાળા વાવટા ફરકાવી વિરોધ કરતાં ત્યારે તેઓ એમને રોકતા અને તેમને સમજાવવાનો પ્રયત્ન કરતાં. જ્યારે લોકો સોશિયલ મીડિયા પર કે અન્ય માધ્યમોમાં ભાજપ સરકારનો વિરોધ કરતાં ત્યારે તેઓ તરત સરકાર અને ભાજપના નેતાઓના બચાવમાં ઊતરી આવતા. 

તેઓ કહે છે કે, "પરંતુ હવે અમને લાગે છે કે વિરોધ કરવાવાળા લોકો સાચા હતા અને અમે ખોટા હતા. લોકો જેઓ પોતાની ફરિયાદો કરતા હતા, તે બધી સાચી હતી. અમે ખોટા હતા. અમે ફરિયાદ કરનારાઓ સામે ભાજપ સરકારનો બચાવ કર્યો. તેમના વતી દલીલો કરી, એ વાતનો મને અફસોસ છે. જેનો અપરાધબોધ હું હંમેશાં અનુભવીશ. હવે મને મારી ભૂલનું ભાન થઈ રહ્યું છે."

સોશિયલ મીડિયાની વાત કરીએ તો ઘણા લોકો સોશિયલ મીડિયા પર પોતાની આપવીતી જણાવી રહ્યા છે.

ઘણા લોકો પોતાના અનુભવો સોશિયલ મીડિયા પર વ્યક્ત કરી રહ્યા છે. આવા લોકોમાં એવા પણ સામેલ છે જેઓ પોતાને ભાજપના સમર્થક ગણાવે છે. અને પોતાને કોરોનામાં પડેલી તકલીફના કારણે પોતાની આંખ ઊઘડી ગઈ હોવાની વાત કરે છે.

આવા જ એક ટ્વિટર યુઝર હતા પૂજન કે. પટેલ....